সেদিন রাতে ফোনে দাদুর সঙ্গে কথা বলল রোহিন, "দাদু তোমার দেওয়া চশমাটায় ম্যাজিক ছিল। আমি ওটা বারোদিন পরে ফেলেছি আর ভাল ছেলে হয়ে আমার ভালই লাগছে!" দাদু হেসে বললেন, "সেটা তো খুব ভাল কথা দাদুভাই! আমি যখন তোমার বয়েসের ছিলাম তখন আমার মাথাতেও ভূত চেপেছিল। তখন আমার বাবার একজন বন্ধু ওই চশমাটা আমাকে দিয়ে দুদিন পরতে বলেছিলেন। ওটা পরার পর আমি বদলে গিয়েছিলাম। যাক, তোমার যখন ভাল হয়ে থাকতে ভাল লাগছে তখন ওই চশমাটা আর তোমার কাজে লাগবে না। তবে ওটা সামলে রেখে দিও। কখন কার কাজে লেগে যায় বলা তো যায় না!"